Viliam Záborský (právnik)

Viliam Záborský - "Záborszky de Zábor" (* 10. apríl 1886, Horná Ždaňa † 13. júl 1943, Banská Bystrica) bol slovenský právnik a poľovník.

 Rodina 
 otec: Ľudovít Záborský
 matka: Vilma rod. Dekrétová
 syn: Viliam Záborský (1920 – 1982)

 Životopis 
Príslušník tekovskej vetvy zemianskeho rodu s pôvodnými majetkami v Zaborí s prídomkom "Záborszky de Zábor". Študoval na Právnickej fakulte UK v Bratislave, 1927 JUDr. Pracovník okresných úradov vo Vrábľoch, v Novej Bani, v Banskej Bystrici, 1929 – 1939 hlavný komisár na Krajinskom úrade a 1939 – 1943 na Ministerstve hospodárstva v Bratislave.

Autor príručiek o lesnom, pasienkovom a poľovnom práve a poľovnom poriadku na Slovensko, spoluautor kníh o zverine a poľovníctve.
Autorsky sa podieľal na tvorbe právnických kníh o styku s cudzinou a o Najvyššom správnom súde.

 Dielo 
 Naša zverina, Bratislava, 1935 (spoluautor)
 Naše poľovníctvo, Bratislava, 1935
 Poľovné právo na Slovensku, Trnava, 1937

 Literatúra 
 Slovenský biografický slovník

 Externé odkazy 

 Záznam o narodení a krste v matrike záznam číslo 17 - evanjelická farnosť Horná Ždaňa; pokrstený ako Vilhelmus Carolus Zaborszky

Kategória:Osobnosti z Hornej Ždane
Kategória:Absolventi Právnickej fakulty Univerzity Komenského v Bratislave
Kategória:Slovenskí právnici
Kategória:Slovenskí poľovníci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici